Андрэй Аляксеевіч Раўкоў

Андрэ́й Аляксе́евіч Раўко́ў (нар. , в. Равякі, Бешанковіцкі раён, Віцебская вобласць) — беларускі военачальнік, генерал-лейтэнант (2015). Міністр абароны Рэспублікі Беларусь у 2014—2020 гадах. Дзяржаўны сакратар Савета бяспекі Рэспублікі Беларусь (2020).

 Біяграфія 
У 1984 годзе скончыў Мінскае сувораўскае ваеннае вучылішча, у 1988 годзе з адзнакай і залатым медалём — Маскоўскае вышэйшае агульнавайсковае каманднае вучылішча, у 1999 годзе з адзнакай і залатым медалём — камандна-штабны факультэт Ваеннай акадэміі Рэспублікі Беларусь, у 2005 годзе з адзнакай — ваенную акадэмію Генеральнага штаба Узброеных Сіл Расійскай Федэрацыі.

З 1988 па 1997 гады прайшоў усе службовыя ступені ад камандзіра ўзвода да камандзіра батальёна.

З 1999 па 2003 гады ваенную службу праходзіў на пасадах начальніка штаба і камандзіра базы захоўвання ўзбраення і тэхнікі.

З 2005 па 2012 гады займаў пасады камандзіра асобнай мабільнай брыгады, начальніка аператыўнага аддзела — намесніка начальніка штаба аператыўнага камандавання, начальніка штаба — першага намесніка камандуючага войскамі аператыўнага камандавання.

З лістапада 2012 года па лістапад 2014 года — камандуючы войскамі Паўночна-заходняга аператыўнага камандавання.

16 кастрычніка 2015 года пастановай Савета Міністраў № 870 у складзе Урада склаў свае паўнамоцтвы перад нававыбраным Прэзідэнтам Рэспублікі Беларусь, а 17 снежня 2015 года ўказам Прэзідэнта № 500 зноў зацверджаны на пасадзе міністра.

У 2014 годзе па 26-й Лядзішчанскай акрузе быў абраны дэпутатам Мінскага абласнога савета дэпутатаў ад горада Барысава.

20 студзеня 2020 года прызначаны Дзяржаўным сакратаром Савета бяспекі Рэспублікі БеларусьРаўкоў прызначаны дзяржсакратаром Рады бяспекі.

3 верасня 2020 года вызвалены ад пасады Дзяржаўнага сакратара Савета бяспекі Рэспублікі Беларусь.

19 лістапада 2020 года прызначаны амбасадарам Беларусі ў Азербайджане. 14 студзеня 2025 г. быў вызвалены ад пасады.Указ Президента Республики Беларусь от 14 января 2025 г. № 15 «Об А. А. Равкове»

 Міжнародныя санкцыі 
31 жніўня 2020 года Раўкоў быў уключаны ў спіс асоб, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію і забарона на ўезд у Літву ў сувязі з тым, што «сваімі дзеяннямі ён арганізаваў і падтрымаў фальсіфікацыю прэзідэнцкіх выбараў 9 жніўня і наступнае гвалтоўнае здушэнне мірных пратэстаў». 6 лістапада 2020 года Раўкова дадалі ў Чорны спіс Еўрасаюза. Пры абгрунтаванні ўвядзення санкцый адзначалася, што ён як Дзяржаўны сакратар Савета бяспекі, які цесна звязаны з Аляксандрам Лукашэнкам, нясе адказнасць за кампанію рэпрэсій і запалохвання дзяржаўнага апарату ў выніку прэзідэнцкіх выбараў, у прыватнасці, адвольныя арышты і жорсткае абыходжанне, у тым ліку катаванні, мірных дэманстрантаў, а таксама запалохванне і гвалт у дачыненні да журналістаў.

24 лістапада 2020 года да санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя, а 11 снежня — і Швейцарыя. Акрамя таго, 6 лістапада Раўкоў трапіў пад санкцыі Вялікабрытаніі і Канады.

 Воінскія званні 
 Палкоўнік (26 мая 2004).
 Генерал-маёр (22 лютага 2011)Указ Президента Республики Беларусь от 22 февраля 2011 года № 62 «О присвоении А. А. Равкову воинского звания».
 Генерал-лейтэнант (7 мая 2015)Указ Президента Республики Беларусь от 26 мая 2004 года № 253 «О присвоении воинских и специальных званий».

 Спасылкі 
 Міністрам абароны прызначаны беларус Андрэй Раўкоў
 Пяць фактаў пра новага міністра абароны Андрэя Раўкова

Катэгорыя:Міністры абароны Рэспублікі Беларусь
Катэгорыя:Генерал-лейтэнанты (Беларусь)
Катэгорыя:Узнагароджаныя Ганаровай граматай Савета Міністраў Рэспублікі Беларусь
Катэгорыя:Дэпутаты Мінскага абласнога Савета дэпутатаў 27-га склікання
Катэгорыя:Паслы Беларусі ў Азербайджане
Катэгорыя:Беларускія асобы ў Чорным спісе ЕС